देवननी टोलकी सानु महर्जनले पनि एक आनाभन्दा थोरै जग्गामा चारतले घर ठड्याइन्। उनको घरको नक्सा पास हुँदैन भन्ने थाहा भए पनि घरका लागि उनले २५ लाख रुपैयाँ खर्च गरिन्। अर्का लक्ष्मीबहादुर नेमकुलको समस्या पनि उस्तै छ। उनले पनि दुई आना जग्गामा तीनतले घर बनाए। प्रत्येक तलामा चिटिक्कका दुई कोठा पनि निकालेका छन्। तर, नक्सा पास भएको छैन। ‘नक्सा पास गर्न तम्सिएको थिएँ तर घरको अगाडि–पछाडि पाँच फिट जग्गा छाड्नुपर्ने भनेपछि पहल गरिन्,’ उनले भने। उनले वडामा नक्सापासका लागि निवेदन भने दर्ता गरेका छन्।
